SCG ออกหุ้นกู้ 3 ชุด 2.6 พันลบ. ชูดอกเบี้ยสูง 4.26% ขายสถาบัน-รายใหญ่
SCG ออกหุ้นกู้จำนวน 3 ชุด มูลค่า 2.6 พันลบ. ชูอัตราดอกเบี้ยคงที่ 3.00-4.26% ขายสถาบัน-รายใหญ่ เริ่มออกหุ้นกู้วันที่ 22 ก.ย.65
SCG ออกหุ้นกู้จำนวน 3 ชุด มูลค่า 2.6 พันลบ. ชูอัตราดอกเบี้ยคงที่ 3.00-4.26% ขายสถาบัน-รายใหญ่ เริ่มออกหุ้นกู้วันที่ 22 ก.ย.65
22 ก.ย. 2565

นายอุดมพงษ์ จันทรัมพร กรรมการผู้จัดการ บริษัท สหโคเจน (ชลบุรี) จำกัด (มหาชน) หรือ SCG เปิดเผยว่าบริษัทได้ออกและเสนอขายหุ้นกู้ครั้งที่ 1/2565 ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้จำนวน 3 ชุด มูลค่ารวม 2,650 ล้านบาท โดยออกหุ้นกู้วันที่ 22 กันยายน 2565 และจะชำระดอกเบี้ยงวดแรกในวันที่ 22 มีนาคม 2566 และชำระดอกเบี้ยงวดสุดท้ายในวันครบกำหนดไถ่ถอนหุ้นกู้แต่ละชุด หรือในวันไถ่ถอนหุ้นกู้ก่อนครบกำหนดไถ่ถอน เป็นการเสนอขายให้แก่ผู้ลงทุนสถาบัน และผู้ลงทุนรายใหญ่ โดยหุ้นกู้มีรายละเอียดดังต่อไปนี้
หุ้นกู้ชุดที่ 1 ครบกำหนดไถ่ถอนวันที่ 22 กันยายน 2568 มีอายุ 3 ปี มูลค่า 700 ล้านบาท อัตราดอกเบี้ยคงที่ร้อยละ 3.00% ต่อปี ชำระดอกเบี้ยทุกๆ 6 เดือน
หุ้นกู้ชุดที่ 2 ครบกำหนดไถ่ถอนวันที่ 22 กันยายน 2572 มีอายุ 10 ปี มูลค่า 550 ล้านบาท อัตราดอกเบี้ยคงที่ร้อยละ 3.98% ต่อปี ชำระดอกเบี้ยทุกๆ 6 เดือน
หุ้นกู้ชุดที่ 3 ครบกำหนดไถ่ถอนวันที่ 22 กันยายน 2575 มีอายุ 10 ปี มูลค่า 1,400 ล้านบาท อัตราดอกเบี้ยคงที่ร้อยละ 4.26% ต่อปี
ทั้งนี้ ธนาคาร กรุงเทพ จำกัด (มหาชน) หรือ BBL และ ธนาคาร กรุงศรีอยุธยา จำกัด (มหาชน) หรือ BAY เป็นผู้จัดการการจัดจำหน่ายหุ้นกู้
สำหรับหุ้นกู้ได้รับการจัดอันดับความน่าเชื่อถือ A แนวโน้ม “Stable” โดยบริษัท ทริสเรทติ้ง จำ กัด เมื่อวันที่ 11 สิงหาคม พ. ศ. 2565